Geocoridae

Bledionotinae
 Geocorinae
 Henestarinae
 Pamphantinae

Geocoridae er en familie av insekter som tilhører tegene, en gruppe av nebbmunner. De ble tidligere regnet som en undergruppe av familien Lygaeidae. Det er kjent 275 arter fordelt på 25 slekter, 26 av dem fra Europa, men bare én er registrert fra Norge.

Utseende 
Ovale til avlange, noe hvelvede, små teger. Noen etterligner maur og noen har et temmelig bisart utseende. Oversiden er kraftig punktert. Hodet er stort og bredt. Fasettøynene er vanligvis store og nyreformede, av og til står de på stilk. Punktøyne (ocelli) finnes. Antennene og sugesnabelen består av fire ledd.

Levevis 
Artene i underfamilien Geocorinae ser ut til for det meste å være generalistiske rovdyr, som lever av mange ulike små leddyr. De er regnet som viktige naturlige fiender for skadedyr i ulike avlinger, blant annet bomull. Det er sannsynlig at de i tillegg tar noe plantekost, for eksempel frø. De andre underfamiliene er trolig planteetere. Den ene arten i Bledionotinae lever på bakken, ellers holder de seg mest oppe i vegetasjonen. Henestarinae finnes ofte på saltholdige steder og lever trolig på frø av ulike salt-tolerante planter. Pamphantinae, der alle de kjente artene utenom én lever i Sør-Amerika, holder til i trekronene i tropisk regnskog.

Systematisk inndeling / europeiske slekter  

Et latinsk familienavn ender med ...idae, og et navn på en overfamilie på  ...oidea. 

 Klasse insekter (Insecta)
 Vingede insekter (Pterygota)
 Neoptera («nyvinger»)
 Orden nebbmunner (Hemiptera)
 Underorden plantesugere (Homoptera) (parafyletisk)
 Underorden teger (Heteroptera) 
 gruppe Trichophora 
 overfamilien Lygaeoidea
 familien Geocoridae
 underfamilien Bledionotinae – én art i Europa:
 Bledionotus systellonotoides Reuter, 1878
 underfamilien Geocorinae – - 233 arter fordelt på 13 slekter, 17 arter i Europa
 slekten Geocoris Fallén, 1814 – 169 arter, 16 i Europa. I Norden:
 Geocoris ater (Fabricius, 1787) – funnet i Sverige og Finland
 Geocoris dispar (Waga, 1839) – funnet i Sverige og Finland
 Geocoris grylloides (Linnaeus, 1761) – funnet i Sverige
 Geocoris lapponicus Zetterstedt, 1838 – eneste art som er registrert fra Norge 
 slekten Germalus Stål – 37 arter, ikke i Europa
 slekten Stenophthalmicus A.Costa, 1875 – én art i Europa
 slekten Stylogeocoris
 underfamilien Henestarinae – , 16 arter fordelt på 3 slekter, 8 arter i Europa
 slekten Coriantipus – én art i Argentina, eneste i Amerika
 slekten Engistus Fieber, 1864 – 4 arter i Europa
 slekten Henestaris Spinola, 1837 – 4 arter i Europa
 underfamilien Pamphantinae – 34 kjente arter fordelt på 9 slekter, Sør-Amerika bortsett fra:
 Austropamphantus woodwardi Slater – Australia

Kilder 
 Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
 Australian Faunal Directory – Geocoridae (2002)

Eksterne lenker 
 
 Norsk Entomologisk forening – for deg som vil lære mer om insekter.
 Fauna Europaea - Europas fauna, arter og utbredelseskart.
 Bildegalleri over nordamerikanske arter: 

Teger